Document ID: 32008R0565

KOMISIJOS REGLAMENTAS (EB) Nr. 565/2008
2008 m. birželio 18 d.
iš dalies keičiantis Reglamentą (EB) Nr. 1881/2006, nustatantį didžiausias leistinas tam tikrų teršalų maisto produktuose koncentracijas, dėl galimybės nustatyti didžiausią leistinos dioksinų ir PCB koncentracijos žuvų kepenyse dydį
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 8 d. Tarybos reglamentą (EEB) Nr. 315/93, nustatantį Bendrijos procedūras dėl maisto teršalų (1), ypač į jo 2 straipsnio 3 dalį,
kadangi:
(1)
Komisijos reglamente (EB) Nr. 1881/2006 (2) nustatomi didžiausi leistini tam tikrų teršalų maisto produktuose kiekiai.
(2)
Didžiausia leistina koncentracija turi būti griežtai nustatyta tokio lygio, kad būtų įmanoma ją pasiekti laikantis geros patirties bei atsižvelgiant į su maisto produktų vartojimu susijusį pavojų.
(3)
Labai didelės dioksinų ir dioksinų tipo PCB koncentracijos buvo nustatytos konservuotos žuvies kepenyse, ir apie jas buvo pranešama per skubaus įspėjimo apie maisto ir pašarų keliamą pavojų sistemą (angl. RASFF) nuo 2006 metų. Didžiausia leistina koncentracija žuvų kepenyse ir iš jų pagamintuose perdirbtuose produktuose nebuvo nustatyta. Siekiant apsaugoti visuomenės sveikatą, kompetentingos institucijos uždraudė teikti į rinką šiuos produktus, nes jie buvo laikomi nesaugiais.
(4)
Reikia nustatyti Bendrijos didžiausią leistiną bendrą dioksinų ir dioksinų tipo PCB koncentraciją žuvų kepenyse ir iš jų pagamintuose perdirbtuose produktuose, siekiant apsaugoti visuomenės sveikatą ir užtikrinti vienodą požiūrį vidaus rinkoje.
(5)
Atsižvelgiant į specifinį žuvų kepenų konservavimo procesą, žuvų kepenims nustatyta didžiausia leistina koncentracija taip pat taikoma perdirbtoms žuvų kepenims.
(6)
Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 1881/2006 priedo 5 dalyje (Dioksinai ir PCB) pridedamas šis punktas:
Didžiausia leistina koncentracija
Dioksinų (PSO-PCDD/F-TEQ) bendras kiekis
Dioksinų ir dioksinų tipo PCB bendras kiekis
(PSO-PCDD/F-PCB-TEQ)
„5.11
Žuvų kepenys ir iš jų pagaminti produktai, išskyrus 5.10 punkte nurodytų jūros gyvūnų taukus
-
25,0 pg/g drėgno svorio (32) (3)
2. Reglamento (EB) Nr. 1881/2006 priede 34 išnaša yra keičiama taip:
„(34)
Šiai kategorijai priklauso maisto produktai, apibrėžti Reglamento (EB) Nr. 104/2000 1 straipsnio sąrašo a, b, c, e ir f punktuose nurodytose kategorijose, išskyrus 5.11 punkte nurodytas žuvų kepenis.“
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Jis taikomas nuo 2008 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. birželio 18 d.

Labels: 0
3
17
20